burgasdotpro/wikipedia huggingface dataset:
Fosfán

Fosfán (PH3) je hydrid fosforu. Molekula má tvar pyramídy s uhlom HPH = 93,5°. Čistý fosfán nie je samovznietivý ale v prítomnosti stôp difosfánu, P2H4, alebo pár bieleho fosforu, P4, sa vznecuje. Zapálený sa oxiduje vzduchom a môže tvoriť explózivné zmesi. Je veľmi jedovatý.
Chemické vlastnosti.
Na rozdiel od amoniaku, NH3, nie je v kvapalnom stave asociovaný a je len nepatrne rozpustný vo vode. Roztoky nie sú ani kyslé ani zásadité. Reaguje však s niektorými kyselinami za vzniku fosfoniových solí:
Fosfán je tiež silným redukčným činidlom a reaguje s roztokmi mnohých kovových iónov za vzniku fosfidov. V zásaditom roztoku prebieha reakcia:
Čistý plyn je bez zápachu, typický zápach technického fosfánu po rybine alebo cesnaku je spôsobený nečistotami.
Toxicita.
Hlavná vstupná cesta do organizmu je vdychovanie plynného fosfánu. Pri požití kovových fosfidov (najmä hliníka a zinku) dochádza v tráviacom trakte k hydrolýze a uvoľneniu fosfánu. Vdychovanie plynu spôsobuje silné podráždenie pľúc, ich edém, srdcovú dysfunkciu, excitáciu CNS, kómu, prípadne smrť. Objavujú sa tiež zažívacie ťažkosti, poškodenie obličiek a leukopénia.
Po požití fosfidov sa objavuje podráždenie vedúce až ku krvácaniu, obehový kolaps, neuropsychiatrické problémy, zlyhanie dýchacích funkcií a obličiek. Neskôr sa môže objaviť poškodenie pečene. Bol publikovaný rad správ o vysokej mortalite (nad 50%) u otráv fosfidmi v Indii. Fosfid zinku sa skôr používal ako rodenticíd.
K smrti pri otrave dochádza obvykle do štyroch dní, ale môže k nej dôjsť za jeden alebo dva týždne. Posmrtné analýzy ukázali infiltráciu a nekrózu srdcového svalu, pľúcny edém a poškodenie malých ciev.
Chronická expozícia spôsobuje bolesti zubov, opuch až nekrózu čeľuste, slabosť, stratu váhy, anémiu a samovoľné zlomeniny.
Fosfán sa z tela vylučuje jednak nezmenený vo vydychovanom vzduchu, a ďalej tiež močom v podobe fosfornanov a fosforitanov. Oxidácia fosfánu v tele je pomalá. Denaturuje oxyhemoglobín a inhibuje radu enzýmov.
Boli zaznamenané prípady smrteľných otráv už pri koncentrácii fosfánu 1,2mg/m³. Pri požití fosfidu zinku nastala smrť už pri dávke 4,5g, naopak bolo hlásených prežitie i u dávky 50g.
U králikov sa pri koncentrácii 70 mg/m³ po dobu 10 minút neobjavili žiadne príznaky, ale expozícia koncentrácii 140 mg/m³ bola smrteľná počas 2,5 – 3 hodín a pri koncentrácii 700 mg/m³ nastala smrť za 25 – 30 minút. Pri podávaní fosfidu zinku potkanom uhynulo 1 z 12 zvierat pri 200 mg/kg a pri 500 mg/kg 10 z 12 zvierat. Dávka 100 mg/kg a menej nebola smrteľná, ale bol pozorovaný úbytok hemoglobínu a červených krviniek.
Chalais (Charente)

Chalais je obec v departemente Charente, v regióne Poitou-Charentes vo Francúzsku. V roku 2008 tu žilo 1910 ľudí.
Les Bons Villers

Les Bons Villers je belgická obec vo Valónskom regióne v provincii Hennegavsko. 
Obyvateľstvo.
Obec má približne 9 066 obyvateľov (2010).
Časti obce.
Od 1. januára 1977 obec Les Bons Villers pozostáva z týchto častí (bývalých obcí):
Spájavky

Spájavky (lat. "Zygnematophyceae", "Conjugatophyceae, Conjugatae", resp. "Zygnematales" v širšom zmysle) alebo skôr neformálne spájavé riasy sú trieda či rad z taxónu Charophyta. Staršie sa zaraďovali pod zelené riasy.
Charakteristika.
Trieda je charakteristická spájaním (=splývaním, konjugáciou), čo je zvláštny typ pohlavného rozmnožovania. Spájavky sú jednobunkové, kolóniové alebo vláknité
nerozkonárené riasy. Bunky sú jednojadrové, bunková stena je celulózna, celistvá alebo dvojdielna, protoplast obsahuje 1 – 2 aj viac chloroplastov. Väčšinou sú sladkovodné.
Systematika.
Podľa Pyramída - encyklopedický časopis moderného človeka č. 167 (rok 1984):&lt;br&gt;
trieda spájavky (Conjugatophyceae):
Podľa Gápera, 2001:&lt;br&gt;
trieda spájavky
Podľa Taxonomicon: &lt;br&gt;
rad Zygnematales (v širšom zmysle):
Podľa AlgaeBase&lt;br&gt;
trieda Zygnematophyceae/rad Zygnematales (v širšom zmysle)
Zygnematales

Zagnematales môže byť:
Gary Glitter

Gary Glitter (* 8. máj 1944, Banbury, Oxfordshire, Anglicko, Spojené kráľovstvo
ako "Paul Francis Gadd") je anglický hudobník, spevák a skladateľ, ktorý patrí medzi hlavných predstaviteľov rockového hudobného žánru, ktorý dnes identifikujeme ako glam rock. 
Životopis.
Gary Glitter patril medzi výnimočné osobnosti glam rockovej éry začiatku 70. rokov 20. storočia kedy zložil viacero hitov vrátane piesní „Rock and Roll, Parts One and Two“, „I Love You Love Me Love", "I'm the Leader of the Gang (I Am)“, „Hello, Hello, I'm Back Again“. Medzi rokmi 1972 až 1995 mal Glitter 26 hitových skladieb, ktoré sa v rebríčkoch UK Top 100 držali 180 týždňov. Vydal sedem štúdiových albumov. V roku 1984 Gary Glitter nahral hit „Another Rock N' Roll Christmas“, ktorý patrí do tridsiatky najväčších Vianočných hitov všetkých čias. V roku 1998 bola jeho nahrávka piesne „Rock and Roll“ zaradená na zoznam 1 001 najvýznamnejších piesní hudobnej histórie. Jej inštrumentálne viacej komponovaná verzia „Rock and Roll, Part 2“ býva už po desaťročia dodnes v repertoári zvučiek amerických športových podujatiach. 
Sexuál.
Glitterov pád z vrchola slávy trvajúci od roku 1999 bol spektakulárny. Keď technik v jeho počítači objavil 4000 fotografií, priznal sa a uväznili ho na štyri mesiace za držanie detskej pornografie. V roku 2002 ho pre nešpecifikované obvinenia vyhostili z Kambodže, o štyri roky neskôr ho vo Vietname usvedčili zo zneužívania dvoch dievčat vo veku 10 a 11 rokov. Ako 70 ročného ho odsúdili 27. februára 2015 na 16 rokov väzenia za sexuálny útok na tri dievčtá vo veku od osem do 13 rokov, ktoré spáchal v 70. a 80. rokoch 20. storočia.
Orinoko

Orinoko () je rieka, ktorá patrí medzi najdlhšie a najvodnatejšie toky v Južnej Amerike. Mohutný tok meria a preteká cez Venezuelu a Kolumbiu, časť povodia zasahuje aj do Brazílie. Zaujímavosťou rieky je oddelenie ramena Casiquiare na hornom toku, ktoré odvádza asi jednu tretinu vody do Amazonky.
Priebeh toku.
Pramení na západných svahoch Serra Parima v juhozápadnej časti Guyanskej vysočiny. Preteká Guyanskou nížinou a deltou ústi do Atlantického oceánu. Tok opisuje veľký oblúk, najskôr smeruje od juhu na sever a na strednom toku sa stáča na východ. 
Tok rieky sa delí na:
Vodný režim.
Hlavným zdrojom vody sú dažďové zrážky, ktoré výrazne menia výšku hladiny a prietok. Najväčšie prietoky dosahuje od septembra do marca, kedy začína obdobie nižších prietokov. Kolísanie hladiny dosahuje pri meste Ciudad Bolívar zväčša 10 až . Priemerný ročný prietok vody predstavuje 33 000 m³/s, maximálne dosahujú 55 000, minimálne len okolo /s. Ročný odtok vody Orinokom predstavuje 915 km³ a 45 megaton pevných častíc.
Využitie.
Rieka je vďaka vodnatosti splavná na väčšine svojej dĺžky a oceánske lode môžu plávať až k mestu Ciudad Bolívar. Pravé prítoky umožňujú vodnú dopravu len na svojich dolných tokoch, ľavé sú splavné po celý rok.
U Don’t Know Me

„U Don’t Know Me“ je singel amerického house producenta Armina Van Heldena z albumu "2 Future 4 U". Na vokáloch spolupracoval spevák Duane Harden. Singel dosiahol 1 miesto v rebríčku UK Singles Chart.
Noel Gallagher’s High Flying Birds (album)

Noel Gallagher’s High Flying Birds (alebo High Flying Birds) je debutový album britskej rockovej skupiny Noel Gallagher’s High Flying Birds. Album sa volá rovnako ako kapela. Vyšiel 17. Októbra (Británia) a je to prvý sólový materiál Noela Gallaghera od rozpadu Oasis. 
Výroba.
Album bol nahraný v rokoch 2010 a 2011 v Los Angeles producentom Daveom Sardym (pracoval s Oasis pri začiatku ich kariéry). Nahrávacia spoločnosť Noela Gallaghera sa volá Sour Mash Records. 
Piesne.
Album obsahuje 10 piesní, z toho väčšinu tvoria oficiálne nikdy nevydané skladby Oasis. Prvý singel z albumu vyšiel 19. Augusta a volá sa The Death Of You And Me. Druhý singel If I Had A Gun vyšiel len v USA a tretí s názvom AKA… What a Life! je "iný" od ostatných piesní, ktoré kedy Noel zložil, najmä kvôli tomu, že je to tanečná pieseň. 26. Decembra vyšiel singel If I Had A Gun taktiež v Británii. 
Zoznam skladieb.
Strany B.
"Tieto piesne sa nenachádzajú na albume, ale na samostatnom singly:"
Majstrovstvá Európy v ragby

Majstrovstvá Európy v rugby () je európska medzinárodná súťaž národných družstiev v ragby, ktorú riadi Európska ragbyová asociácia (Rugby Europe, predtým FIRA-AER). Jej história siaha do roku 1936, kedy sa v Nemecku konal prvý európsky pohár FIRA mužov. Ženy mali premiéru až v roku 1988 vo Francúzsku. Názov súťaže viackrát zmenil svoj názov. V mužskej kategórii prebieha súťaž po sezónach a od roku 2000 aj v mnohých výkonnostných divíziách. Turnaja sa nezúčastňujú najsilnejšie tímy Európy, ktoré súťažia na svojom samostatnom turnaji s názvom Pohár 6 národov. V ženskej kategórii sa od roku 2000 súťaží aj v "B" kategórii ME.
The Death of You and Me

The Death Of You And Me je debutový singel britskej rockovej skupiny Noel Gallagher’s High Flying Birds, ktorú vedie bývalý člen Oasis – Noel Gallagher. Singel vyšiel 19. Augusta a umiestnil sa na 15. priečke v UK Singles Chart. 
Výroba.
Singel bol vydaný spoločnosťou Sour Mash Records a taktiež sa na ňom nachádza B-side, pieseň The Good Rebel. Noel na otázku či je to pieseň o ňom a jeho bratovi Liamovi odpovedal nepriamo, no spomenul, že je to romantická pieseň o ľuďoch, ktorí utekajú z prostredia kde sú. 
Zoznam piesní.
Všetky piesne napísané Noelom Gallagherom:
Trentemøller

Anders Trentemøller (* 1974, Vordingborg, Dánsko) je dánsky elektronický hudobný producent a multiinštrumentalista, ktorý žije v Kodani v Dánsku. V roku 2006 vydal svoj debutový album "The Last Resort". V roku 2010 vydal svoj druhý album "Into the Great Wide Yonder". Jeho Essential Mix pre BBC Radio 1 bol vyhlásený poslucháčmi za "Essential Mix of the Year" v roku 2006.
Adjunkcia

Adjunkcia môže byť:
Serra (Brazília)

Serra je mesto a obec (município) vo východnej Brazílii v štáte Espírito Santo. Je súčasťou aglomerácie mesta Vitória a je druhým najväčším mestom štátu Espírito Santo. V meste sa nachádza pláž Jaracaipe, známa ako miesto surfistov. V kostole "Igreja dos Reis Magos" vznikli prvé olejomaľby v Brazílii.
Dejiny.
Osada na území mesta bol založená v roku 1556 s názvom "Aldeia de Nossa Senhora da Conceição da Serra". Farnosť bola založená v roku 1752 a obec oficiálne vznikla v roku 1822, povýšená na mesto bola v roku 1875. Zlatý vek zažilo mesto v devätnástom storočí, najmä ako obchodné prekladisko cukru a kávy. S príchodom hospodárskej krízy v tridsiatych rokoch však hospodársky život mesta výrazne ustal, oživenie nastalo v šesťdesiatych rokoch, bola postavená diaľnica BR101 a mesto získalo významné investície oceliarskych podnikov.
Hospodárstvo.
Za posledných štyridsať rokov mesto niekoľkonásobne zvýšilo počet obyvateľstva, z približne 17 000 v roku 1970 na súčasných viac ako 400 000. Bolo to spôsobené najmä silnou industrializáciou mesta, ktoré bolo predtým viac poľnohospodárskym strediskom. V meste sa nachádza niekoľko veľkých nákupných centier, je však tiež miestom realitných investícii, vyrástli tu nové štvrte bytových domov, aj vyššieho štandardu.
Slavna (Lypovecký rajón)

Slavna () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1801. Žije tu 514 obyvateľov.
Speed garage

Speed garage (tiež Plus-8 alebo Raggage) je hudobný žáner, spojený s UK garage a hard dance scénou.Je britskou odnožou žánru garage. Speed garage vznikol v druhej polovici 90-tych rokov ako odozva na dianie v hudobnom priemysle. Je spojením žánrov garage a jungle. Charakteristické sú silné reggae basy (z Jungle), monotónny rytmus house prekladaný (zrýchlenými) breakbeatmi. Všetko je doplnené soulovými alebo disco vokálmi, zvukovými technikami a efektami zo žánrov jungle/drum and bass (pitchshifting, gappering, filtering).
Za priekopníka žánru speed garage sa všeobecne považuje hudobný producent, DJ a remixér Armin Van Helden, ktorého dark garage remix skladby „Spin Spin Sugar“ z roku 1996 od skupiny Sneaker Pimps je mnohými považovaný za vstupný element žánru do mainstreamovej scény.
College Station (Texas)

College Station je mesto v Brazos County vo východnom Texase. V roku 2010 malo 76 201 obyvateľov. Je sídlom Bazos County a spolu s mestom Bryan (Texas) tvorí aglomeráciu Bryan-College Station metropolitan area s počtom obyvateľov okolo 190 000. V meste sa nachádza najstaršia univerzita v Texase a šiesta najväčšia v Spojených Štátoch, Texas A&amp;M University. Je tiež domovom viacerých výskumných inštitúcií.
V roku 1997 bola v meste otvorená knižnica a múzeum "George Bush Presidential Library" bývalého prezidenta USA George H. W. Busha.
Mesto je tiež rodiskom herečky Tiffany Thornton.
Dejiny.
Mesto vzniklo v roku 1860 s príchodom železnice "Houston and Texas Central Railway". V roku 1871 bolo mesto vybrané ako miesto pôsobenia vysokej školy A&amp;M College of Texas, ktorá bola sprístupnená verejnosti v roku 1876. Počet obyvateľov narástol z 17 676 v roku 1970 na dnešných 94 347 v roku 2010.
Hospodárstvo.
V roku 2008 malo mesto jednu z najnižších mier nezamestnanosti v Texase, čo je zapríčinené hlavne významnou úlohou univerzitného a výskumného komplexu v miestnej ekonomike.
V meste sa nachádza dvanásť štadiónov a významných športových stredísk pre americký futbal, basketbal, bejzbal, automobilové preteky, volejbal, ľadový hokej, futbal, tenis, softbal, golf, bowling a atletiku s kapacitou od 500 do deväťdesiattisíc divákov.
Podľa magazínu Money bolo mesto v roku 2006 jedenáste najvzdelanejšie mesto Spojených štátov.
Externé odkazy.
Oficiálna stránka
Homo africanus

Homo africanus môže byť:
Dvojvalcový radový motor

Dvojvalcový radový motor alebo radový dvojvalec, označovaný aj skratkou R2, je piestový spaľovací motor s dvojicou valcov usporiadaných v rade. Valce môžu byť usporiadané aj vertikálne alebo šikmo k zemi. R2 býva často odvodený od väčších motorov s rovnakým usporiadaním (napríklad R4), kedy je použitá len časť komponentov, prípadne predstavuje konštrukčné spojenie dvoch jednovalcov. 
Použitie.
Radové dvojvalcové motory boli v povojnovom období s obľubou používané v traktoroch, neskôr sa objavili i v malých osobných automobiloch. Najznámejším modelom s týmto druhom pohonu bol Fiat 500 a v súčasnosti je to jeho pokračovateľ Fiat Nuova 500, do ktorého sa montuje motor TwinAir Turbo so zdvihovým objemom a výkonom 63 kW.
Motory tejto konštrukcie používajú aj výrobcovia motocyklov – napríklad BMW (BMW F800GS) a Yamaha (Yamaha TRX850).
Baird (Texas)

Baird je mesto a sídlo Callahan County v strednom Texase. Je pomenované po Matthew Bairdovi, vlastníkovi a výkonnému riaditeľovi "Texas &amp; Pacific Railway". Budova železničnej stanice je v súčasnosti návštevnícke centrum a dopravné múzeum.
Mesto je súčasťou aglomerácie mesta Abilene, "Abilene, Texas Metropolitan Statistical Area".
Nachádza sa tu county knižnica, reštaurácia Dairy Queen, štyri čerpacie stanice, päť kostolov, ale žiaden obchod s potravinami.
Externé odkazy.
Oficiálna stránka
Jordan Rudess

Jordan Charles Rudess (*4. november 1956, Great Neck, štát New York, USA) je americký klavirista a klávesista, známy najmä ako člen progress-metalovej kapely Dream Theater a inštrumentálnej superskupiny Liquid Tension Experiment.
Port Lavaca

Port Lavaca je mesto v Calhoun County v juhovýchodnom Texase. Je súčasťou aglomerácie mesta Victoria, "Victoria, Texas Metropolitan Statistical Area".
Významným pre mesto je najmä prístav. V meste sú výrobné závody známych firiem Alcoa, Formosa Plastics, a DuPont, kam miestni obyvatelia dochádzajú za prácou. Rybárstvo zvlášť lov kreviet a ustríc a turizmus sú rovnako prínosom pre mesto. V blízkosti mesta je niekoľko kempingov.
Burnet

Burnet je mesto a sídlo Burnet County v strednom Texase. Mesto je významným turistickým centrom. Medzi zaujímavosti mesta a okolia patria jazerá Highland Lakes, jaskyne Longhorn Cavern, národný park Inks Lake State Park, námestie Historic Burnet Square, múzeá Highland Lakes Air Museum, Fort Croghan Museum and Grounds, Vanishing Texas River Cruise, rekreačné centrá Hamilton Creek Park, Galloway Hammond Recreation Center, Delaware Springs Golf Course a Austin Steam Train Association's Hill Country Flyer.
Na námestí Historic Square sa nachádza viacero zachovaných budov z roku 1880, v ktorých je teraz množstvo unikátnych obchodov a reštaurácií.
Externé odkazy.
Oficiálna stránka
Orient Express

Orient Express alebo Orient-Express (poslovenčene staršie aj "Orient expres, Orient Expres, Orient-Expres") je označenie legendárneho vlaku, ktorý od roku 1883 spájal západnú Európu a Balkán. Železničné spojenie niekoľkokrát menilo trasu i konečné stanice a do 2. svetovej vojny išlo o luxusné vlaky, spájajúce Paríž a Konštantínopol. Posledným pozostatkom slávnej éry bolo spojenie Štrasburg – Viedeň, ktoré premávalo do decembra 2009.
Dejiny.
Slávny Orient Express vyšiel prvýkrát z parížskej stanice Gare de l'Est 5. októbra 1883 a vlak hotelového typu s vozňami výhradne 1. triedy končil v rumunskom meste Giurgiu. Cestujúci do Konštantínopola museli prestúpiť na trajekt cez Dunaj a ďalej pokračovať obyčajným vlakom do Varny, odkiaľ premávali lode až do cieľového orientálneho mesta. Zmena nastala v roku 1888, kedy sa zmenila trasa cez Budapešť, Belehrad a Sofiu až na rozostavanú stanicu "Müşir-Ahmet-Paşa-Station" v Konštantínopole. Na západe pribudli trasy z Londýna cez Calais a z Ostende do Paríža a trasu dlhú 3 186 km bolo možné prejsť za 69 a pol hodiny.
Zmenu trasy si vyžiadala aj prvá svetová vojna, kedy od 15. januára 1916 do jesene 1918 premával „Balkánsky vlak“ medzi Berlínom a Konštantínopolom. Po ukončení vojny dočasne premával tzv. „train de luxe militaire“, určený výhradne pre politikov a vojenských hodnostárov, ktorý od 15. apríla 1919 nahradil „Simplon-Orient-Express“. Jeho trasa obchádzala Nemecko a viedla cez Švajčiarsko, Miláno, Terst a Záhreb. Civilný charakter nadobudol Orient Express až od roku 1921, kedy začal premávať po Bukurešť a neskôr opäť až po Konštantínopol, v roku 1930 premenovaný na Istanbul.
Súpravy mali po druhej svetovej vojne podobu rýchlika a od 1. apríla 1946 spojil Orient Express Paríž a Istanbul cez Stuttgart, Mníchov a Viedeň. Po vzniku železnej opony bola v roku 1961 trať skrátená po Viedeň, no od roku 1964 opäť predlžovaná po Budapešť a neskôr po Bukurešť.
Simplon-Orient-Express premával na trasách z Ostende, Nice a Štokholmu do Istanbulu a po 19. máji 1977, keď vyšiel posledný vlak z Paríža, premávali len vlaky medzi Madridom a Varšavou. Za železnou oponou premával „Balt-Orient-Expres“ spájajúci Berlín, Prahu, Budapešť a Bukurešť.
V 80. rokoch 20. storočia sa z Orient Expressu stal obyčajný nočný vlak, jazdiaci medzi Budapešťou a Parížom, ktorý o desaťročie neskôr končil opäť vo Viedni.
Novodobý Orient-Express.
Od roku 2002 spájal vlak pod označením „EuroNight 262/263 Orient-Express“ opäť Paríž a Viedeň. Po sprevádzkovaní trate TGV medzi Parížom a Štrasburgom v júli 2007 bola trať Orient-Expressu o túto časť skrátená. Od 14. decembra 2008 premával vlak do Frankfurtu nad Mohanom, no už o rok, 13. decembra 2009 prevádzka Orient-Expressu definitívne zanikla.
V súčasnosti ešte premáva Venise-Simplon-Orient-Express (vznikol v roku 1982) a medzinárodné vlaky podobné Orient-Expressu premávajú na trase Berlín – Praha – Bratislava – Budapešť – Belehrad.
PlayStation Vita

PlayStation Vita (tiež ako PSVita alebo PSV) je herná konzola spoločnosti Sony Computer Entertainment. Je nasledovníkom hernej konzoly PlayStation Portable. Dátum vydania bol v Japonsku a v častiach Ázie na koniec roku 2011, v Európe a Severnej Amerike na začiatok roku 2012.
PS Vita podporuje Bluetooth, Wi-Fi a drahší model aj 3G. Obsahuje 4 core ARM Cortex-A9 MPCore procesor a 4 core SGX543MP4+. Obsahuje aj nové menu – LiveArea, ktoré je nástupcom XMB (Xross Media Bar). Konzola je plne kompatibilná so všetkými PSP hrami stiahnuteľnými z PlayStation Network cez PlayStation Store.
PS Vita obsahuje dve analógové páčky, 5-palcový () OLED multi-touch dotykový displej, D-pad klávesnicu, známe tlačidla Kocka, Krúžok, Trojuholník a Krížik, tlačidla L a R a horné tlačidla Start a Select. Ešte obsahuje predný dotykový displej, zadnú dotykovú plochu, dve kamery (a prednú a zadnú), stereo reproduktory, mikrofón, akcelerometer, elektronický kompas, GPS (len pre 3G verziu), Wi-Fi, 3G, a Bluetooth 2.1. Kamery vedia rozpoznať tváre a úsmevy.
PlayStation Vita bol predstavený v dvoch verziách: jeden s podporou 3G, a druhý bez 3G. Batéria vydrží 3 – 5 hodín hrania, 5 hodín prezerania videa a viac ako 9 hodín počúvania hudby pri vypnutej obrazovke.
PS Vita je vybavený slotom pre pamäťovú kartu a slotom pre NVG karty. Na NVG kartách sú uložené hry (obdoba Cartridge), kde sa dajú uložiť aj pozície z hier.
Eugen Šváb

Eugen Šváb (* 26. november 1934, Gelnica† 29. február 2024, Kolín nad Rýnom, Nemecko) bol slovenský spevák, hudobný skladateľ a producent. Známy bol aj pod prezývkou "Šaci".
Sub Focus

Nick Douwma, viac známy pod pseudonymom Sub Focus, je anglický elektronický hudobný producent. Svoje nahrávky vydáva od roku 2003. Dňa 12. októbra 2009 vydal svoj debutový album po názvom "Sub Focus". 
História.
V marci 2005 vydal singel „X-Ray / Scarecrow“, ktorý dosiahol 1, miesto v rebríčku UK Dance Chart a 60. miesto v rebríčku UK Singles Chart. V júni 2008 vydal singel „Timewarp / Join the Dots“, ktorý opäť dosiahol 1. miesto v rebríčku UK Dance Chart. V auguste 2009 sa so singlom „Rock It / Follow the Light“ dostal do UK Top 40, v ktorom dosiahol 38. miesto.
Sub Focus takisto remixoval vybrané práce pre interpretov ako Deadmau5, The Prodigy, Rusko, Dr. Octagon, Empire of the Sun či Dizzee Rascal.
V roku 2010 bol Sub Focus podporou austrálskej drum and bassovej skupiny Pendulum, počas ich britského turné k albumu "Immersion". O rok neskôr bol producentom skladby „Kickstarts“ britského hudobníka Example, z jeho albumu "Won’t Go Quietly". Skladba dosiahla 3. miesto v rebríčku UK Singles Chart.
Oka (Volga)

Oka () je rieka v európskej časti Ruska. Je to pravostranný prítok Volgy, známy mnohými perejami. 
Priebeh toku.
Vyviera v centrálnej časti Stredoruskej vysočiny a na hornom toku tečie údolím prevažne severným smerom. Na strednom toku sa stáča na východ a rozširuje sa údolie (z 0,5 až na 40 km) i koryto, ktoré tu dosahuje 250 - 400 metrov. Dolný tok smeruje Meščjorskou nížinou na severovýchod a Oka tu má šírku 175 - 550 metrov a množstvo ramien a ostrovov. Ústi do Volgy ako jej najdlhší pravostranný prítok.
Zoznam najvyšších budov a stavieb v Strednej Európe

Toto je zoznam najvyšších budov a stavieb v strednej Európe na rok 2011 . Aktualizovaný v roku 2024. Oranžovou farbou sú vyznačené tie stavby, ktoré nepatria do Strednej Európy, ale do Mitteleuropy.
Aktualizácia - 22.4.2024 - 25.4.2024.
Hard house

Hard house (niekedy tiež UK hard house) je štýl hudby hard dance, ktorý vznikol v 90-tych rokoch.
Zvuk.
Hard house je typický vysokým tempom housu (až 140 BPM), špecifickou basovou linkou a opakujúcimi sa zvukmi. Obsahuje množstvo prvkov žánru Nu-NRG. Hard house zdieľa niektoré časti s housom, pričom si vypožičiava ťažké prvky trance (syntetizátory a niekedy aj breakdowny) a hardcoru/rave ("vysávačové" zvuky, chorály). Všeobecne platí, že hard house je súčasťou širšej skupiny hudobných štýlov zvaných hard dance a má len málo spoločného s modernými trance alebo house scénami, hlavne kvôli svojmu burácajúcemu zvuku. Hard dance zahŕňa aj žáner Hard NRG, s ktorým je hard house často zamieňaný.
Palestine (Texas)

Palestine je americké mesto a sídlo Anderson County vo východnom Texase. Mesto bolo založené v roku 1846 a bolo pomenované jedným zo zakladateľov, Danom Parkerom, po mestečku Palestine v Illinois.
Najväčším zamestnávateľmi v meste sú Texas Department of Criminal Justice, dve distribučné centrá Wall-Martu a rozsiahly nemocničný komplex. V meste sa nachádza výskumné stredisko NASA Columbia Scientific Balloon Facility.
Každé dva mesiace sa tu koná hudobný festival "Dogwood Jamboree", ktorý priťahuje hudobníkov country a western štýlov z celých Spojených štátov.
Andrews (Texas)

Andrews je americké mesto a sídlo Andrews County v západnom Texase. Bolo založené v roku 1937. Po tom, ako bol v roku 1928 objavený prvý ropný prameň, Andrews county sa stal okresom, kde sa ťažilo najviac ropy v celom Texase. V roku 1972 firma Kirby postavila v meste továreň na výrobu vysávačov. V marci 2007 bola v meste postavená multifunkčná aréna. V meste sa nachádza priemyselný park, ktorý priťahuje ďalších investorov.
AKA… What a Life!

AKA... What a Life! je pieseň britskej rockovej skupiny Noel Gallagher’s High Flying Birds. Bola vydaná ako singel 9. Septembra 2011 nahrávacou spoločnosťou Sour Mash Records. Pieseň napísal Noel Gallagher a povedal že patrí medzi jeho obľúbené piesne z albumu Noel Gallagher’s High Flying Birds (album).
Singel.
Pieseň sa po vydaní dostala na 20. pozíciu v UK Singles Chart. Taktiež sa objavila v reklame na britskú značku áut Vauxhall.
Rockport (Texas)

Rockport je americké mesto a sídlo Aransas County v juhovýchodnom Texase. Mesto je spojené s mestom Fulton, s ktorým tvorí prakticky súvislú aglomeráciu. Rockportu a okoliu dominujú veľké dubové stromy, najstarší dub v Texase sa nachádza práve v Rockporte na polostrove Lamar.
Atrakcie mesta.
Je populárnym letoviskom, mesto má pekné pláže, praktikujú sa tu vodné športy a športové rybárstvo. Pláž mesta získala raz ocenenie ako najčistejšia pláž v krajine. Každý rok sa tu koná niekoľko festivalov, napríklad Fiesta De La Playa, Seafair a Wine Festival. V blízkosti mesta sa nachádza národný park "Aransas National Wildlife Refuge".
Ethnic electronica

Ethnic electronica, tiež známy ako Ethno electronica či Ethno techno, je hudobný žáner, ktorý kombinuje prvky žánru electronica a world. Žáner bol vyvinutý v 90-tych rokoch. Termín „ethnic electronica“ sa objavuje v hudobných zinoch, hudobných online fórach a blogoch, a tiež v názve kompilácie "Another Life: A Journey Into Ethnic Electronica" z roku 2003. Termín „ethno techno“ bol prvýkrát použitý na vydaní "Ethno-Techno: Sonic Anthropology Vol 1" z roku 1994 od Wax Trax! Records.
Medzi významných ethnic electronica interpretov patria Bryan Jones (aj so svojím projektom Muslimgauze), interpreti hnutia Asian underground (Asian Dub Foundation, State of Bengal, Transglobal Underground, Natacha Atlas), Shpongle, Zavoloka, Banco de Gaia, Zingaia, Afro-Celt Sound System. Medzi komerčne úspešných interpretov patria Praise, Enigma, Deep Forest, Ivan Kupala, Agricantus.
Slovenské národné ragbyové družstvo mužov

Slovenské národné ragbyové družstvo mužov reprezentuje Slovensko v medzinárodných ragbyových súťažiach a podujatiach a priateľských zápasoch. Funguje pod záštitou Slovenskej ragbyovej únie (SRU). Vo svojej krátkej histórii zatiaľ nedosiahlo žiadny úspech. 
Súpiska družstva.
"Aktuálna k 12. júnu 2021 a turnaju vo Veľkých Popoviciach."
Claude

Claude je americké mesto a sídlo Armstrong County v severnom Texase. Nachádza sa približne 30 míľ východne od Amarilla a je súčasťou aglomerácie tohto mesta. Pôvodný názov mesta bol Armstrong City, keďže viacero okolitých rančov sa nazývalo Armstrong. V meste a jeho okolí sa nakrútilo niekoľko filmov, napríklad Hud s Paulom Newmanom (1963), alebo Indiana Jones a posledná križiacka výprava (1989).
Inner Circle

Inner Circle je jamajská reggae/alternatívna hip-hopová skupina, ktorá vznikla v roku 1968. Založili ju dvaja bratia Ian a Roger Lewis. S Jacobom Millerom, frontmanom a hlavným spevákom skupiny bola jednou z najpopulárnejších skupín na Jamajke v 70-tych rokoch. Skupina vydala v roku 1987 svoj najväčší hit „Bad Boys“, ktorý je použitý ako ústredná skladba televízneho seriálu "COPS". V roku 1992 skupina vydala ďalší hit „Sweat (A La La La La Long)“, ktorý dosiahol 3. miesto v rebríčku UK Singles Chart, kým „Bad Boys“ dosiahol 52. miesto.
Jourdanton

Jourdanton je americké mesto a sídlo Atascosa County v južnom Texase. Je súčasťou aglomerácie "San Antonio Metropolitan Statistical Area". Od svojho vzniku v roku 1909 slúžilo ako prekladisko dobytka a bavlny. Obyvatelia mesta a okolia zozbierali 50 000 dolárov, pretože chceli, aby železnica prechádzala mestom. V roku 1914 malo mesto telefónne linky, elektrické rozvody, systém verejných škôl, továreň na spracovanie bavlny, obilný mlyn a niekoľko hotelov. Hoci železničná trať zastavila prevádzku v roku 1960, mesto je živým a pulzujúcim strediskom okolitého regiónu.
Beeville

Beeville je americké mesto a sídlo Bee County v južnom Texase. Prví osadníci prišli do mesta v roku 1830 a v roku 1890 sa stala obec Beeville mestom. V roku 1922 bolo postavené divadlo, vstupné bolo 25 centov pre dospelých a desať centov pre deti. Počas druhej svetovej vojny sa v meste nachádzala výcviková základňa amerického námorníctva, United States Navy. Ekonomika mesta je založená na administratíve, ťažobnom, spracovateľskom priemysle a obchode.
Apolónov chrám

Apolónov chrám môže byť:
Johnson City (Texas)

Johnson City je americké mesto a sídlo okresu Blanco County v južnom Texase. V neďalekej osade "Stoneville" sa narodil americký prezident Lyndon B. Johnson. Mesto v rokoch 1876 – 1878 založil predok príbuzného bývalého amerického prezidenta, James Polk Johnson. Bývalému prezidentovi je venovaný historický park "Lyndon B. Johnson National Historical Park", ktorý sa nachádza v blízkosti mesta.
RAR (formát)

RAR skratka pre Roshal Archive je proprietárny súborový formát určený ku kompresii a archivácii súborov, ktorý podporuje aj opravu chýb RAR archívov a ich rozdeľovanie na viac súborov. Súbory vo formáte RAR je možné vytvárať len s komerčným desktopovým programom WinRAR a komerčným programom RAR pre príkazový riadok, ktoré podporujú kompresiu aj dekompresiu. Iné aplikácie môžu tento formát vytvárať len ak získajú súhlas od licencora Alexandra Rošala, ale žiadny známy program túto funkciu nepodporuje. Vytvárania súborov vo formáte RAR tak nie je dovolené voľne implementovať.
Formát bol vypracovaný ruským programátorom J. L. Rošalom, ktorý dal verejnosti k dispozícii zdrojové kódy dekomprimačného programu, vďaka tomu je možné RAR dekomprimovať aj pomocou iných programov na rôznych platformách vrátane Smartphonov alebo tabletov.
Bandera (Texas)

Bandera je americké mesto a sídlo Bandera County v južnom Texase. Bolo založené v roku 1850 poľskými prisťahovalcami z Horného Sliezska a je jedným z najstarších sídel, založených Poliakmi v USA. Nazýva sa aj hlavné mesto kovbojov sveta, "Cowboy Capital of the World." Mesto je tiež strediskom cyklistickej turistiky a názov inštrumentálnej skladby na albume Willieho Nelsona "Red Headed Stranger" je Bandera.
Caldwell (Texas)

Caldwell je americké mesto a sídlo Burleson County v strednom Texase. Vzniklo v roku 1840. V meste sa nachádza múzeum českej kultúry, Czech Heritage Museum, ktoré zahŕňa množstvo dokladov o českej kolonizácii mesta a regiónu.
Každý rok v septembri sa tu koná "Kolache festival", pomenovaný podľa tejto slovenskej a českej pochúťky.
Pearland (Texas)

Pearland je americké mesto v Brazoria County v juhovýchodnom Texase. Za desať rokov takmer strojnásobilo počet obyvateľov, z 37 640 na 91 252 v roku 2010. V roku 2007 magazín Forbes zaradil mesto na 34. miesto medzi najrýchlejšie rastúcimi predmestiami USA. Je najrýchlejšie rastúcim predmestím Veľkého Houstonu.
Dejiny.
História mesta sa začína príchodom železnice na konci 19. storočia. Pôvodný názov Mark Belt bol zmenený na Pearland z dôvodu pestovania veľkého množstva ovocia (hrušiek). Poľnohospodárske centrum v 19. storočí, v tridsiatych a štyridsiatych rokoch bolo mesto známe svojimi tanečnými zábavami a stretnutiami pri pive. V deväťdesiatych rokoch mesto objavili developeri, ktorí tu začali vo veľkom skupovať pozemky.
Hospodárstvo.
Keďže tri štvrtiny obyvateľstva sú zamestnané v službách, mesto nemá žiaden veľký priemysel. Najväčšími zamestnávateľmi v meste sú Pearland Independent School District, Wal-Mart, H-E-B Plus, mesto Pearland, Randall's (potraviny), Kemlon (obsluha ropných polí), TurboCare (výroba a oprava turbín), Target, Tele-Flow (kúrenie/klimatizácia) a Lowe's (výroba stavebných materiálov).
Moščena

Moščena (ukr. "Мощена", ) je obec vo Volynskej oblasti na západnej Ukrajine v Koveľskom rajóne. Žije tu 581 obyvateľov.
Zlatá brána (hra)

Zlatá brána je detská hra, pri ktorej sa oproti sebe postaví dvojica detí, chytia sa navzájom za obe ruky a zdvihnú ich nad hlavu. Pod touto symbolickou bránou prechádza „had“ detí, ktoré sa tiež držia za ruky. Dvojica, ktorá drží bránu, odrieka riekanku s textom:
Na slovo „von“ dvojica spustí ruky nadol a „uväzní“ toho, kto práve prechádzal bránou. Uväznený alebo vypadáva z hry, alebo vystrieda jedného z dvojice tých, čo robia bránu. V hre sa pokračuje, buď kým nevypadnú všetci, alebo kým to deti neprestane baviť.
V nových publikáciách (viď referenciu) sa vyskytuje verš "peniažtek nájde" namiesto "hlava mu zojde", pravdepodobne v snahe o politickú korektnosť detských textov.
Sven Tumba Johansson

Sven Tumba Johansson narodený ako Sven Olof Gunnar Johansson a známy aj pod menom Sven Tumba (* 27. august 1931, Štokholm – † 1. október 2011, tamtiež) bol švédsky hokejista, od roku 1997 člen Siene slávy IIHF. Taktiež reprezentoval Švédsko vo futbale a v golfe.
Angleton

Angleton je americké mesto a sídlo Brazoria County v juhovýchodnom Texase. Je súčasťou aglomerácie Houston-Sugar Land-Baytown. Po založení v roku 1890 prepukla rivalita medzi Angletonom a susednou Brazoriou o to, kde bude sídlo county. V roku 1896 bol Angleton vybraný a znovu potvrdený referendom v celej county v roku 1913. Pôvodne bolo mesto poľnohospodárskym centrom, v okolí sa pestovala najmä bavlna a choval dobytok. V štyridsiatych rokoch s príchodom firmy Dow Chemical Company pribudol chemický priemysel.
Zdroj.
Handbook of Texas
Slovenské národné vodnopólové družstvo žien

Slovenské národné vodnopólové družstvo žien je národné družstvo žien, ktoré reprezentuje Slovensko v medzinárodných vodnopólových súťažiach a priateľských zápasoch. Funguje pod záštitou Slovenského zväzu vodného póla (SZVP). Vzniklo v roku 1993. Jeho najvýraznejším úspechom je účasť na ME 1993. Kostru reprezentačného družstva tvoria hráčky dvoch slovenských klubov – PVK Vrútky a Pirana SC Topoľčany.
Vrcholné podujatia.
Na olympijské hry sa slovenskému družstvu nepodarilo kvalifikovať ani raz, rovnako ani na Majstrovstvá sveta. V roku 2007 si piatym miestom na ME B kategórie 2007 vybojovalo postup na európsku kvalifikáciu na LOH 2008, ktorá sa mala konať v ruskom meste Kiriši. Družstvo však z finančných dôvodov na tento kvalifikačný turnaj necestovalo.
Na hlavnom podujatí majstrovstiev Európy sa predstavilo iba raz, v roku 1993. Podujatie organizoval britský Leeds a družstvo na ňom odohralo 5 stretnutí v základnej skupine. Postupne vysoko prehralo s , , , , a v poslednom zápase o konečné 11. miesto podľahlo aj . Viackrát sa na hlavnom turnaji ME nepredstavilo, dokonca sa nekvalifikovalo ani na hlavnú kvalifikáciu. 
Trikrát sa ale zúčastnilo B turnaja ME. Najlepšie zahralo v poslednom turnaji v Manchestri v roku 2009, kde skončilo na 4. mieste. Po postupe zo základnej skupiny zvíťazilo vo štvrťfinále nad . Ale v semifinále a následnom zápase o 3. miesto nestačilo na domáce , resp. . Po zmene kvalifikačného systému sa prihlásilo do kvalifikácie na ME 2012. Pod vedením trénerky Cinzie Ragusovej v nej však vysoko prehralo vo všetkých šiestich zápasoch a obsadilo poslednú priečku v kvalifikačnej skupine. Do kvalifikácie o 2 roky sa družstvo neprihlásilo. V kvalifikácii o postup na ME 2018 pod trénerom Marekom Gálisom najprv vyhralo 1. kvalifikačné kolo, aby nakoniec neuspelo v dvojzápasovom play-off s .
Zostava družstva.
Zostava družstva v kvalifikácii na ME 2018:
One &amp; One

„One &amp; One“ je skladba talianskeho dance hudobníka Roberta Milesa z roku 1996. Bola vydaná ako tretí singel z jeho debutového albumu "Dreamland". Na skladbe vokálne spolupracovala anglická speváčka Maria Nayler.
Platyceratops

Platyceratops („plochá rohatá tvár“) bol rod malého rohatého dinosaura, žijúceho v období vrchnej kriedy (stupeň kampán, asi pred 75 až 72 miliónmi rokov) na území dnešného Mongolska. Pravdepodobne ide o príslušníka čeľade Bagaceratopsidae.
Typový a jediný druh Platyceratops tatarinovi opísal paleontológ Aliafanov v roku 2003.
Klasifikácia.
Platyceratops patrí medzi rohaté dinosaury (ceratopsy), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.
Môže ísť o jedinca rodu Bagaceratops.
Potrava.
Rovnako ako všetky ostatné rohaté dinosaury, aj Platyceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.
Systém futbalových súťaží na Slovensku

Systém futbalových súťaží na Slovensku určuje rozdelenie futbalových tímov na Slovensku do výkonnostných úrovní, počet tímov v týchto úrovniach, postupy, zostupy a regionálne rozdelenie súťaží. V histórii sa viackrát menil, aj v samostatnej histórii slovenského futbalu od roku 1993. Najvyššia súťaž mala rôzne mená aj rôzny počet účastníkov (10, súčasných 12 ale aj 16).
Systém rozdeľuje súťaže do 8. úrovní, ktoré sú riadené jednotlivými zväzmi: 
Slovenský futbalový zväz riadi dve najvyššie republikové súťaže Niké ligu a 2. slovenskú futbalovú ligu.
3. až 5. ligu riadia regionálne futbalové zväzy (Bratislavský futbalový zväz, Západoslovenský futbalový zväz, Stredoslovenský futbalový zväz a Východoslovenský futbalový zväz) a zvyšné súťaže sú riadené Oblastnými futbalovými zväzmi.
Žiadna z líg nie je uzavretá, postupy a zostupy sú možné od najvyššej úrovne až do najnižšej.
Umiestnenie v súťaži.
Priebežné umiestnenie.
Ak majú v priebehu súťaže dve alebo viac družstiev rovnaký počet bodov, o umiestnení rozhodujú kritériá v tomto poradí:
Konečné umiestnenie.
Ak majú po skončení súťaže dve alebo viac družstiev rovnaký počet bodov, rozhodujú kritériá v tomto poradí:
Oka

Oka môže byť:
OKA môže byť:
Chasmosaurinae

Chasmosaurinae (alebo tiež Ceratopsinae) boli významnou a početnou skupinou rohatých dinosaurov z čeľade Ceratopsidae, príbuzných napríklad rodom Triceratops a Chasmosaurus. Vyskytovali sa v období vrchnej kriedy (stupeň Kampan) a vyhynuli spolu s ostatnými nelietavými dinosaurami na konci tohto obdobia (asi pred 65 miliónmi rokov). Vyznačujú sa relatívne veľkým krčným golierom, dvoma dlhými nadočnicovými rohmi a krátkym nosovým rohom. Výrazná väčšina z nich bola opísaná z územia Severnej Ameriky (Kanada a Mexiko), jeden rod je však známy aj z Ázie.
Taxonómia.
podčeľaď Chasmosaurinae
Bainoceratops

Bainoceratops („hornatá rohatá tvár“) bol rod rohatého dinosaura, žijúceho v období vrchnej kriedy (stupeň kampán) na území dnešného Mongolska. Jediný známy druh Bainoceratops efremovi opísali ruskí paleontológovia Tereschenko a Alifanov v roku 2003. 
Klasifikácia.
Bainoceratops patrí medzi rohaté dinosaury (ceratopsy), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.
Materiál pozostáva iba z časti chrbtice, je však dostatočne diagnostický, aby ukázal odlišnosť tohto rodu a známejšieho Protoceratopsa. Bližšie príbuzný bol Bainosaurus napríklad rodu Udanoceratops.
Potrava.
Rovnako ako všetky ostatné rohaté dinosaury, aj Bainoceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.
Asiaceratops

Asiaceratops („ázijská rohatá tvár“) bol rod malého rohatého dinosaura, žijúceho v období vrchnej kriedy na území dnešného Mongolska, Číny a Uzbekistanu. Typový exemplár bol opísaný ako druh "Asiaceratops salsopaludalis" v roku 1989, ďalší druh "Asiaceratops sulcidens" bol tiež priradený k tomuto rodu.
Klasifikácia.
Asiaceratops patrí medzi ceratopsy (Ceratopsia), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.
Potrava.
Rovnako ako všetky ostatné rohaté dinosaury, aj Asiaceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.
Breviceratops

Breviceratops („krátka rohatá tvár“) bol rod malého rohatého dinosaura, žijúceho v období vrchnej kriedy na území dnešného Mongolska. Skameneliny tohto dinosaura boli pôvodne pripísané rodu Protoceratops. V roku 1990 však paleontológ Kurzanov pre ne vytvoril nový rod, Breviceratops.
Jediný druh tohto rodu je Breviceratops kozlowskii.
Klasifikácia.
Breviceratops patrí medzi ceratopsy (Ceratopsia), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.
Potrava.
Rovnako ako všetky ostatné rohaté dinosaury, aj Breviceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.
Microceratus

Microceratus bol rod malého vtákopanvého dinosaura zo skupiny Ceratopsia. Jediným druhom je Microceratus gobiensis.
Žil v období vrchnej kriedy na území dnešného Mongolska (a možno aj inde na území Ázie). Patril k najmenším známym ceratopsom, chodil po zadných nohách a bol tiež jedným z najstarších známych rohatých dinosaurov (podobne ako rod Psittacosaurus).
Pôvodné rodové meno tohto dinosaura, Microceratops, bolo počas opisu v roku 1953 už zadané pre jeden druh chrobáka, preto bolo nutné ho zmeniť. Mnoho z pôvodného opísaného materiálu tohto druhu bolo už prisúdené rodu Graciliceratops.
Klasifikácia.
Microceratus patrí medzi ceratopsy (Ceratopsia), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.
Potrava.
Rovnako ako všetky ostatné rohaté dinosaury, aj Microceratus bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.
V populárnej kultúre.
Tento dinosaurus je pod pôvodným (už neplatným) rodovým menom Microceratops krátko spomenutý v slávnom románe Michaela Crichtona Jurský park.
Dog military parkur

Dog Military Parkur je disciplína kynologického športu, v ktorej psovod so svojím psom prekonáva prekážkovú dráhu koncipovanú obdobne ako vojenské tréningové dráhy. Psovod prekonáva všetky prekážky súčasne so svojím psom, pričom spôsob prekonávania prekážok je ľubovoľný. Pes môže byť vedený voľne alebo na vôdzke. Vynechanie prekážky psom alebo psovodom je časovo penalizované.
Disciplínu vyvinula Bratislavská kynologická záchranárska brigáda, ktorá od roku 2011 organizuje každoročné preteky (1. ročník sa konal 4. decembra 2011 v Bratislave). Súčasťou podujatia sú aj súťaže špecializované pre potreby práce záchranárskych psov, napr. poskytovanie prvej pomoci, zlaňovanie, orientácia v teréne.
Micropachycephalosaurus

Micropachycephalosaurus („malý hrubohlavý jašter“) bol rod vtákopanvového dinosaura, žijúceho v období vrchnej kriedy na území dnešnej Číny (provincia Šan-tung). Jediný druh je Micropachycephalosaurus hongtuyanensis.
Micropachycephalosaurus má najdlhšie rodové meno zo všetkých dinosaurov, tvorené 23 písmenami. Zároveň však išlo o jedného z najmenších známych dinosaurov, ktorého dĺžka sa pohybovala len okolo jedného metra.
Systematická pozícia tohto rodu je stále otázkou diskusií. V roku 2000 paleontológ Paul Sereno stanovil, že ide o "nomen dubium" a to z dôvodu znakov odlišujúcich rod od iných marginocefalovcov. Navyše ide o veľmi roztrieštený fosílny materiál (fragmenty lebky – tie však nenapovedajú, že muselo ísť o pachycefalosaura; krížové stavce), preto je ťažké určiť či ide o nový rod (príp. druh) alebo či ide o mláďa už známeho druhu pachycefalosaura alebo ceratopsa. Kladistické analýzy Butlera z roku 2011 však uviedli, že išlo o vývojovo primitívneho zástupcu skupiny Ceratopsia.
Ostrov (film z roku 2006)

Ostrov () je ruský film z roku 2006.
Dej.
Film sa odohráva počas 2. svetovej vojny. Nemci zajali nepriateľský čln a prinútili Anatolija zastreliť kapitána Tichona. Potom, ako vyhodili čln do vzduchu, Anatolija našli na ostrove pravoslávni mnísi. Anatolija premáha vina a žije v pokání. Po tridsiatich rokoch v monastieri sa stal známym pre dar jasnozrivosti a liečiteľské schopnosti. Raz ho prišiel navštíviť istý admirál, ktorého dcéru ovláda démon. Anatolij démona vyženie. Vysvitne, že admirálom je Tichon, ktorého považoval za mŕtveho. Tichon Anatolijovi odpustí jeho skutok. Anatolij môže spokojne zomrieť.
Sinoceratops

Sinoceratops je vyhynutý rod dinosaurov z taxónu Ceratopsia, žijúcich v období vrchnej kriedy (asi pred 70 Ma) na území dnešnej Číny (provincia Šan-tung). Typovým a jediným druhom je Sinoceratops zhuchengensis. 
Opis.
Išlo o mohutného štvornohého bylinožravca s relatívne veľkou hlavou a dlhým krčným golierom. Významný je predovšetkým tým, že je prvým opísaným ceratopsidom z Ázie. Patrí do podčeľade Centrosaurinae, v mnohých ohľadoch sa však podobá skôr príslušníkom podčeľade Chasmosaurinae (veľkosť a niektoré znaky na lebke).
Admirál (rozlišovacia stránka)

Admirál môže byť:
Slovenské národné družstvo pozemného hokeja mužov

Slovenské národné družstvo pozemného hokeja mužov je národné družstvo mužov, ktoré reprezentuje Slovensko v medzinárodných hokejových súťažiach a priateľských zápasoch. Funguje pod záštitou Slovenského zväzu pozemného hokeja (SZPH). Jeho najvýraznejším úspechom je postup na ME 2011 III. divízie na tráve a 3. miesto na ME II. divízie 2008 v hale. V auguste 2017 mu patrilo vo svetovom outdoorom rebríčku FIH 52. miesto. Vo svetovom halovom rebríčku FIH mu v októbri 2017 patrilo 42. miesto.
Zostava.
Zostava družstva na ME II. divízie 2014:
The Qemists

The Qemists je britská drum and bassová skupina pochádzajúca z Brightonu. Skupina sa skladá z basgitaristu Dana Arnolda, bubeníka Leona Harrisa a gitaristu Liama Blacka. Predtým pracovali ako koncertní zvukári pre Basement Jaxx, Kano a Lady Sovereign. S ich pôvodom v heavy rockovej hudbe a ďalších odvodených rockových žánroch, je skupina prirovnávaná k drum and bassovej skupine Pendulum.
Ich debutové vydanie na Ninja Tune bol remix "Everything Is Under Control" od dance dvojice Coldcut, ktorý podporili Zane Lowe, Coldcut a Pendulum.
Ich prvý a najúspešnejší singel „Stompbox“ sa objavil na soundtracku filmu "Jumper" a vo videohrách ', "Pure", ', ' a "Blur". Singel „Lost Weekend“ sa objavil vo videohrách ', "Forza Motorsport 3", ' a '.
Konflict

Konflict (od roku 2000 ako Kemal and Rob Data) bola britská drum and bassová dvojica, ktorú tvorili dvaja hudobníci, Kemal (Kemal Okan) a Rob Data (Robert Rodgers). Ich hudba je silne ovplyvnená žánrom techno, pričom mala veľký vplyv na utváranie subžánru neurofunk. Medzi rokmi 1999 až 2002 vydali množstvo materiálu, z ktorého je mnoho "hymien" drum and bassovej hudobnej scény. Svoje prvé materiály ako Konflict vydali v roku 1998, ale potom, čo v roku 2000 si zmenili názov na Kemal and Rob Data vydávali hudbu iba pod týmto názvom. Známejšia, a v týchto časoch viac komerčne orientovaná skupina Pendulum menovala skupinu Konflict ako jednu z najvplyvnejších drum and bassových skupín, ktorá ovplyvnila ich prvotnú hudobnú tvorbu.